DTAC พุ่งเฉียด 6% หลังโชว์กำไรไตรมาส 2 แรงเกินคาด พร้อมปันผล 0.87 บ.
DTAC พุ่งเฉียด 6% หลังโชว์กำไรไตรมาส 2 แรงเกินคาด พร้อมปันผล 0.87 บ. ล่าสุดอยู่ที่ 41 บาท บวก 2.5 บาท หรือ 5.81% มูลค่าซื้อขาย 203.97 ล้านบาท
DTAC พุ่งเฉียด 6% หลังโชว์กำไรไตรมาส 2 แรงเกินคาด พร้อมปันผล 0.87 บ. ล่าสุดอยู่ที่ 41 บาท บวก 2.5 บาท หรือ 5.81% มูลค่าซื้อขาย 203.97 ล้านบาท
16 ก.ค. 2563

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ล่าสุด ณ เวลา 10.04 น. อยู่ที่ 41 บาท บวก 2.5 บาท หรือ 5.81% สูงสุดที่ 41.25 บาท ต่ำสุดที่ 40.50 บาท ด้วยมูลค่าซื้อขาย 203.97 ล้านบาท

ทั้งนี้ ราคาหุ้นปรับตัวขึ้น หลังรายงานผลการดำเนินงานงวดไตรมาส 2/63 สิ้นสุด ณ วันที่ 30 มิ.ย.63 มีกำไรสุทธิ 1.89 พันล้านบาท เติบโต 20% จากปีก่อน 1.57 พันล้านบาท พร้อมกันนี้ บริษัทประกาศจ่ายปันผลจากงวดดำเนินงาน 1 ม.ค.63 – 30 มิ.ย.63 เป็นเงินสด 0.87 บาทต่อหุ้น กำหนดวันขึ้นเครื่องหมาย XD วันที่ 24 ก.ค.63 และกำหนดจ่าย 14 ส.ค.63
ด้าน บล.เคจีไอ (ประเทศไทย) ระบุในบทวิเคราะห์ แนะนำ “เก็งกำไร” หุ้น DTAC เป้าพื้นฐาน 47 บาท หลังรายงานผลการดำเนินงานไตรมาส 2/63 ดีกว่าคาด โดยดีกว่าเคจีไอฯคาด +49%, ดีกว่า Consensus คาด 41% เป็นผลจากการคุมต้นทุนได้ดี แม้ในช่วงวิกฤติโควิด-19 และมีกำไรพิเศษราว 315 ล้านบาทในไตรมาสนี้ นอกจากนี้ จ่ายปันผลระหว่างกาล 0.87 บาท/หุ้น Dividend yield 2.2% ขึ้น XD วันที่ 24 ก.ค. พร้อมประเมินแนวรับ 38 บาท / แนวต้าน 41- 42 บาท (Stop loss 37.25 บาท)
ส่วน บล.ฟินันเซีย ไซรัส ระบุในบทวิเคราะห์ ปรับเพิ่มคำแนะนำหุ้น DTAC เป็น “ซื้อ” จากเดิม “ถือ” เนื่องจากกำไรไตรมาส 2/63 ดีกว่าคาดเพราะคุมต้นทุน แต่ Net add ติดลบอีก 8.5 แสนราย ทั้งนี้ กำไรสุทธิอยู่ที่ 1.89 พันล้านบาท  เพิ่มขึ้น 26% เมื่อเทียบจากไตรมาสก่อน และเพิ่มขึ้น 20% เมื่อเทียบจากปีก่อน ถ้าตัดรายการพิเศษซึ่งส่วนใหญ่มาจาก TFRS9 ออก กำไรปกติอยู่ที่  1.57 พันล้านบาท เพิ่มขึ้น 15% เมื่อเทียบจากไตรมาส แต่ลดลง 5% เมื่อเทียบจากปีก่อน รายได้ลดตามคาดเพราะ โควิด-19 แต่ชดเชยได้จากลดค่าใช้จ่ายขายและบริหาร
พร้อมปรับกำไรปีนี้ขึ้น 7% เป็น 5.53 พันล้านบาท -7% เมื่อเทียบจากปีก่อน (เดิม -13% เมื่อเทียบจากปีก่อน) ยังมีมุมมองระมัดระวังต่อการเติบโตในระยาวเพราะลงทุน 5G ช้ากว่าคู่แข่ง และปรับไปใช้ราคาเป้าหมายปีหน้าที่ 50 บาท ราคาหุ้นปรับลงจนมี upside อีกทั้งประกาศปันผล 0.87 บาท/หุ้น Yield 2.2% XD 24 ก.ค. 2563